 er s tredje roman. Hun skrev den 1811-1813, og da den blev udgivet i 1814 blev den hendes største salgssucces.
Hovedpersonen er Fanny Price, der er vokset op hos sin rige onkel og tante på godset Mansfield Park sammen med to kusiner og to fætre. Fanny behandles ikke på lige fod med dem og bliver hele tiden mindet om sin underordnede rang i familien. Hendes eneste fortrolige og allierede er fætteren Edmund, der altid behandler hende med omsorg og respekt. Mens Fannys onkel er bortrejst, kommer søskendeparret Mary og Henry Crawford til egnen. Der går ikke lang tid, før der opstår en forbindelse mellem dem og de unge mennesker på Mansfield Park, hvilket vender op og ned på livet på godset. Snart drages Edmund af den livlige Mary og Henry af den principfaste Fanny, der dog efterhånden indser, at hun er forelsket i Edmund.
"Mansfield Park" blev i samtiden rost for sine moralske principper, men det var ikke alle i Austens omgangskreds, der brød sig om den dydige heltinde. Romanen bliver ofte kaldt Austens mest komplekse og kontroversielle værk, og Austen antyder kritik af bl.a. slaveri og imperialisme. Det var meget usædvanligt for en kvinde i England. ("Læs mere..")
